
[bookmark: TextBodyBegin]Europa-Parlamentet,
–	der henviser til artikel 314 i traktaten om Den Europæiske Unions funktionsmåde,
–	der henviser til artikel 106A i traktaten om oprettelse af Det Europæiske Atomenergifællesskab,
–	der henviser til Europa-Parlamentets og Rådets forordning (EU, Euratom) 2024/2509 af 23. september 2024 om de finansielle regler vedrørende Unionens almindelige budget[footnoteRef:1], særlig artikel 44, [1:  	EUT L, 2024/2509, 26.9.2024, ELI: http://data.europa.eu/eli/reg/2024/2509/oj.] 

–	der henviser til Den Europæiske Unions almindelige budget for regnskabsåret 2025, endeligt vedtaget den 27. november 2024[footnoteRef:2], [2:  	EUT L, 2025/31, 27.2.2025, ELI: http://data.europa.eu/eli/budget/2025/31/oj.] 

–	der henviser til Rådets forordning (EU, Euratom) 2020/2093 af 17. december 2020 om fastlæggelse af den flerårige finansielle ramme for årene 2021-2027[footnoteRef:3], [3:  	EUT L 433 I af 22.12.2020, s. 11, ELI: http://data.europa.eu/eli/reg/2020/433/oj.] 

–	der henviser til den interinstitutionelle aftale af 16. december 2020 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning samt om nye egne indtægter, herunder en køreplan hen imod indførelse af nye egne indtægter[footnoteRef:4] (IIA), [4:  	EUT L 433 I af 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	der henviser til Rådets afgørelse (EU, Euratom) 2020/2053 af 14. december 2020 om ordningen for Den Europæiske Unions egne indtægter og om ophævelse af afgørelse 2014/335/EU, Euratom[footnoteRef:5], [5:  	EUT L 424 af 15.12.2020, s. 1, ELI: http://data.europa.eu/eli/dec/2020/2053/oj.] 

–	der henviser til forslag til ændringsbudget nr. 3/2025, vedtaget af Kommissionen den 3. oktober 2025 (COM(2025)0850),
–	der henviser til Rådets holdning til forslag til ændringsbudget nr. 3/2025, vedtaget af Rådet den 17. november 2025 og fremsendt til Europa-Parlamentet samme dag (14878/2025 – C10‑0301/2025),
–	der henviser til forretningsordenens artikel 96 og 98,
–	der henviser til betænkning fra Budgetudvalget (A10-0237/2025),
A.	der henviser til, at formålet med forslag til ændringsbudget nr. 3/2025 er at ajourføre budgettets indtægtsside for at tage hensyn til den seneste udvikling, at justere budgettets udgiftsside i relation til betalingsbevillingerne og desuden at justere budgettets udgiftsside i relation til en række decentrale agenturer;
B.	der henviser til, at forslaget til ændringsbudget nr. 3/2025 for så vidt angår udgifter indebærer en nettoforhøjelse på 123,7 mio. EUR i forpligtelsesbevillinger og 2,52 mia. EUR i betalingsbevillinger;
C.	der henviser til, at der i forslag til ændringsbudget nr. 3/2025 foreslås en række justeringer af finansieringen af decentrale agenturer på tværs af forskellige udgiftsområder;
D.	der henviser til, at der i forslag til ændringsbudget nr. 3/2025 på indtægtssiden i budgettet for 2025 opføres endelige bøder og sanktioner, som er betalt frem til september 2025 og beløber sig til i alt 1,19 mia. EUR, samt 1,3 mia. EUR i yderligere traditionelle egne indtægter;
E.	der henviser til, at der som følge af disse justeringer er behov for yderligere BNI-bidrag på 31,9 mio. EUR for at opfylde betalingsbehovene;
1.	noterer sig forslaget til ændringsbudget nr. 3/2025 som forelagt af Kommissionen og navnlig den generelt meget lave indvirkning på medlemsstaternes BNI-bidrag som følge af balancen mellem højere betalingsbehov og yderligere indtægtsstrømme;
2.	glæder sig over forhøjelsen af betalingsbevillingerne til Den Europæiske Fond for Regionaludvikling (EFRU) på 2 mia. EUR sammen med forhøjelserne til den fælles landbrugspolitik i dette års samlede overførsel (DEC 15/25) som et tegn på, at programgennemførelsen tager fart efter en bekymrende langsom start i perioden 2021-2027; understreger, at styrkelsen af strukturfondene og bevillingerne til den fælles landbrugspolitik spiller en afgørende rolle med hensyn til at opretholde kontinuiteten i landbrugsstøtteordninger, garantere fødevaresikkerheden og fremme en bæredygtig udvikling af landdistrikterne; bemærker, at disse foranstaltninger er særligt vigtige for at styrke landbrugssektorens modstandsdygtighed og bevare den socioøkonomiske balance i landdistrikterne; minder om komplementariteten mellem disse forhøjelser og justeringerne af betalingsbevillingerne i den samlede overførsel (DEC 15/2025);
3.	opfordrer fortsat indtrængende til en fremskyndet gennemførelse af foranstaltninger under EFRU, ESF+ og instrumentet for finansiel støtte til grænseforvaltning og visumpolitik (IGFV); glæder sig over den hurtigere end forventede udbredelse af platformen for strategiske teknologier for Europa (STEP); forventer, at de mere end 3 mia. EUR i yderligere betalinger fra STEP vil blive anvendt hurtigt og effektivt til de specifikke mål i henhold til de respektive basisretsakter;
4.	noterer sig den seneste status med hensyn til partnerskabsaftalerne om bæredygtigt fiskeri og glæder sig over, at budgetmyndigheden i overensstemmelse med de relevante bestemmelser i IIA spiller en aktiv rolle med hensyn til at frigive bevillingerne under reserven i forbindelse med ikrafttrædelsen og anvendelsen af de respektive internationale gennemførelsesprotokoller;
5.	beklager faldet i forpligtelser (78 mio. EUR) og betalinger (48 mio. EUR) til instrumentet for toldkontroludstyr (CCEI) som følge af forsinkelser i gennemførelsen i medlemsstaterne i tider, hvor samarbejdet og investeringerne på dette område bør blomstre;
6.	glæder sig over besparelserne i forpligtelserne (5 mio. EUR) til instrumentet for teknisk støtte takket være effektivitetsgevinster som følge af konkurrencebaserede udbudsprocedurer;
7.	noterer sig tempoet i gennemførelsen af reformer og den tilsvarende afmatning i absorptionen af betalinger under Ukrainefaciliteten; anerkender, at dele af de ikke-absorberede bevillinger kan fremføres til næste regnskabsår; opfordrer alle involverede aktører til at gøre fremskridt med hensyn til foranstaltninger, der er knyttet til reformer og investeringer, såsom blandingsaftalerne;
8.	noterer sig justeringerne af Unionens bidrag til forskellige decentrale agenturer; mener, at disse justeringer hovedsagelig er af teknisk karakter; glæder sig over disse justeringer, for så vidt som de optimerer anvendelsen af ressourcer under de operationelle budgetposter såsom LIFE, AMIF eller programmet for det indre marked; beklager imidlertid, at den underliggende årsag til at "tilbageføre" forpligtelses- og betalingsbevillinger fra de respektive agenturers budgetposter til de relaterede programposter er en forsinkelse i ansættelsen af personale eller en forsinkelse i udrulningen af nye politikinitiativer og lovgivningsmæssige initiativer såsom strategien for detailinvesteringer (som vedrører ESMA og EIOPA), asyl- og migrationspagten (som vedrører EUAA), søfartssikkerhedspakken (som vedrører EMSA) eller forslaget om nye genomteknikker (som vedrører EFSA);
9.	fremhæver og gentager i denne forbindelse sin stærke støtte til den nyligt oprettede Myndighed for Bekæmpelse af Hvidvask af Penge (AMLA) i den reviderede ramme for bekæmpelse af hvidvask af penge på EU-plan; er fortsat dybt bekymret over de fortsatte forsinkelser i etableringsfasen, navnlig i forbindelse med rekruttering, og opfordrer til en fremskyndelse af de relevante ansættelsesprocedurer;
10.	glæder sig over, at der i budgettet er indarbejdet yderligere indtægter fra endelige bøder og tvangsbøder til en værdi af 1 185,1 mio. EUR; mener, at disse beløb er reelle EU-indtægtskilder, som reducerer medlemsstaternes BNI-baserede bidrag; minder i denne forbindelse om, at Kommissionen har foreslået ændringer for perioden for den næste flerårige finansielle ramme for at sikre, at sådanne uventede indtægter kan føre til yderligere udgiftsbevillinger;
11.	noterer sig forslaget om på budgettet at opføre 1 300 mio. EUR af det anslåede "overskud af traditionelle egne indtægter"; udtrykker tvivl om fordelene ved gentagne ajourføringer af indtægterne fra told i løbet af regnskabsåret, navnlig uden for det årlige særlige ændringsbudget til ajourføring og regularisering af indtægtssiden;
12.	noterer sig ajourføringen af løntilpasningerne for 2025 og indvilliger i at integrere de budgetmæssige virkninger af denne tilpasning som en teknisk ændring i forslag til ændringsbudget nr. 3/2025; bemærker, at dette indebærer en nedskæring på i alt 78,8 mio. EUR i ikkeopdelte bevillinger på tværs af de relevante budgetposter og sektioner under udgiftsområde 7;
13.	godkender Rådets holdning til forslag til ændringsbudget nr. 3/2025;
14.	pålægger sin formand at fastslå, at ændringsbudget nr. 3/2025 er endeligt vedtaget, og drage omsorg for, at det offentliggøres i Den Europæiske Unions Tidende;
15.	pålægger sin formand at sende denne beslutning til Rådet og Kommissionen samt til de nationale parlamenter.

